Publication: Magyar Közlöny
Issue: MK-2004-3 (Year: 2004, Number: 3)
Era: 2004-2010
Section: Az 50/1998. (III. 27.) Korm. rendelet 10/A. § szerint „a központi közigazgatás budapesti és területi szervei kötelesek
Paragraph Index: 23

Az 50/1998. (III. 27.) Korm. rendelet 10/A. § szerint „a központi közigazgatás budapesti és területi szervei kötelesek csatlakozni az Elektronikus Kormányzati Gerinchálózathoz”. A csatlakozásra kötelezettek a csatlakozás helyszíne szerint két csoportba sorolhatók: — Központi (budapesti) intézményekre, — Területi (megyei központokhoz csatlakozó) intézményekre. A két csoportban az EKG-hoz való csatlakozás folyamata szempontjából fontos különbség, hogy megyei központokhoz való csatlakozás esetén ráhordó hálózat igénybevétele szükséges lehet, míg Budapesten ez nem jellemzõ (Budapesten — általában — a kapcsolódási pont az intézmény kijelölt telephelyén, vidéken a megyeszékhelyeken, az Államkincstár telephelyén található). A csatlakozást követõen az egyes központi közigazgatási szervek által elõzõleg használt saját hálózatok EKG-val kiváltható szakaszai megszûnnek, a következõ zárt hálózatok kivételével: 2004/3. szám — a Belügyminisztérium Távközlési Szolgálata (TÁSZ) által mûködtetett Egységes Belügyi Digitális Hálózat, — a honvédelmi miniszter által felügyelt Magyar Honvédség Hálózata és egyéb katonai zárt célú hálózatok, — az IHM által létrehozni tervezett Egységes Digitális Rádiórendszer (EDR), — a K—600 hírrendszer, — az Informatikai és Hírközlési Minisztérium által mûködtetett Nemzeti Információs Infrastruktúra Fejlesztési Program (NIIF). A felsorolt zárt hálózatok egy-egy ponton kapcsolódnak az EKG-hoz és egymással, illetve a külvilággal hálózati kapcsolatuk az EKG-n keresztül valósulhat meg. 5.1.2. Csatlakozásra nem kötelezett, közpénzbõl, közfeladatot ellátó szervezetek Az ebbe a csoportba tartozó szervek EKG-hoz való csatlakozása nem jogszabályi kötelezettség, azonban — állami szerepük és feladataik miatt — kívánatos. Ilyen szervezetek például: — Országgyûlés, — Köztársasági Elnök Hivatala, — Országgyûlési Biztosok Hivatala, — Bíróságok, — Ügyészségek, — Helyi közigazgatási szervek, pl. önkormányzatok, — Állami Számvevõszék, — APEH, — Országos Egészségbiztosítási Pénztár (OEP), — Országos Nyugdíjbiztosítási Fõigazgatóság. Az EKG koncepciója szerint megfogalmazott cél, hogy az elõzõekben felsorolt összes szervezet csatlakozzon az EKG-hoz. Ennek eredményeként a közigazgatással összefüggõ állami feladatokhoz kapcsolódó adatcsere egységesen az EKG alkalmazásával fog lebonyolódni. Nem lehet az EKG felhasználója a vállalkozói szféra (ide tartozik az EKG üzemeltetõje is). A felhasználók csoportja — általában azonos országos hatáskörû szerv felügyelete alá tartozó szervezetek — együttesen is kapcsolódhat az EKG-ra. 5.2. Hálózatgazda A fenti szerepkört a Miniszterelnöki Hivatal (MeH) EKK Kormányzati Hálózati Fõosztály tölti be. A hálózatgazda

Source: https://magyarkozlony.hu/hivatalos-lapok/c6df5e83f0bf37db3864f03b7fffa71d1e7b5f9b/dokumentumok/88e7f994cf7d3ce84a6055ab65f161970eeac31d/letoltes